[Νέα](https://www.dsa.gr/%CE%BD%CE%AD%CE%B1) | [Ανακοινώσεις](https://www.dsa.gr/%CE%BD%CE%AD%CE%B1/%CE%B1%CE%BD%CE%B1%CE%BA%CE%BF%CE%B9%CE%BD%CF%8E%CF%83%CE%B5%CE%B9%CF%82) | 25/08/2021

**Στήριξη πυροπλήκτων - Καταθέσεις χρημάτων μέχρι 15 Σεπτεμβρίου**

Μέχρι σήμερα στον λογαριασμό της Ολομέλειας των Προέδρων των Δικηγορικών Συλλόγων Ελλάδος για τη στήριξη των πυροπλήκτων έχουν κατατεθεί 41.000 ευρώ από συναδέλφους, Δικηγορικούς Συλλόγους της χώρας και τρίτους, τους οποίους και ευχαριστούμε ιδιαίτερα για την συμβολή τους στην πρωτοβουλία αυτή της Ολομέλειας.

Ιδιαίτερη μνεία οφείλουμε να κάνουμε στη σημαντική προσφορά του Παγκύπριου Δικηγορικού Συλλόγου, των Κυπρίων συναδέλφων μας, οι οποίοι από την πρώτη στιγμή, δια του Προέδρου τους κ. Χρίστου Κληρίδη, εκδήλωσαν την αμέριστη συμπαράσταση και αλληλεγγύη τους προς τους πληγέντες. Τους ευχαριστούμε θερμά.

Όποιος άλλος συνάδελφος, Δικηγορικός Σύλλογος ή τρίτος επιθυμεί να συμβάλει στην προσπάθεια της Ολομέλειας για τη στήριξη των πυροπλήκτων μπορεί να το πράξει καταθέτοντας το ποσό που επιθυμεί στον αριθ. 5011091124939 ( ΙΒΑΝ GR51 0172 0110 0050 1109 1124 939) λογαριασμό της Ολομέλειας στην Τράπεζα Πειραιώς**μέχρι 15.9.2021**, προκειμένου στη συνέχεια το συνολικό ποσό να διατεθεί για την αντιμετώπιση των συνεπειών των πυρκαγιών, στο πλαίσιο της από 7.8.2021 απόφασης της Συντονιστικής Επιτροπής.

Παρακαλούμε, κατά την κατάθεση, να αναγράφετε το ονοματεπώνυμο ή την επωνυμία σας, κατά περίπτωση και στην αιτιολογία «Στήριξη πυροπλήκτων».